**BILJEŠKE UZ FINANCIJSKE IZVJEŠTAJE ZA RAZDOBLJE 01.01.2018. - 31.12.2018.**

**PODACI O PRORAČUNSKOM KORISNIKU**

*Naziv obveznika:* ***CENTAR ZA ODGOJ I OBRAZOVANJE „VINKO BEK“***

*Pošta i mjesto:* ***10 000 Zagreb***

*Adresa sjedišta:* ***Kušlanova 59 a***

*Šifra grada:* ***133***

*Broj RKP-a:* ***07497***

*Matični broj:* ***13205819***

*OIB:* ***16898882733***

*Razina:* ***11***

*Razdjel:* ***102***

*Šifra djelatnosti:* ***8720***

Centar za odgoj i obrazovanje „Vinko Bek“ je javna ustanova za odgoj, obrazovanje i rehabilitaciju slijepe i slabovidne djece, mladeži i odraslih u sastavu Ministarstva za demografiju, obitelj, mlade i socijalnu politiku.

U Centru „Vinko Bek“ osobe oštećena vida rehabilitiraju se po specifičnim programima, a školuju se po programima Ministarstva znanosti, obrazovanja i sporta. Djeluje na četiri lokacije: Zagreb (Sjedište), dislocirana jedinica Zagreb, dislocirana jedinica Split, te dislocirana jedinica Osijek. Centar pruža usluge privremenog i tjednog smještaja, usluge cjelodnevnog, poludnevnog i povremenog boravka, rana intervencija, integracije te psihosocijalne podrške. U Centru se u primjerenim uvjetima provodi osnovnoškolsko, te srednjoškolsko obrazovanje po redovitim, prilagođenim i posebnim planovima i programima rada. Također, odjel integracije pruža podršku za prihvaćanje djece s oštećenjem vida u redovnoj sredini, te im omogućuje pohađanje redovnih vrtića i škola.

Korisnicima je osiguran smještaj, prehrana, njega i briga o zdravlju, medicinska i psihosocijalna rehabilitacija, usluge prijevoza i skrb tijekom noći. Organizirane su izvannastavne aktivnosti i organizacija slobodnog vremena.

**BILJEŠKE UZ OBRAZAC PR-RAS 2018-12**

*Bilješka 1.*

**Pozicija AOP 045-Pomoći iz inozemstva i od subjekata unutar općeg proračuna –** prikazuje sredstva u iznosu od 85.531 kuna doznačena su u okviru provedbe projekta CEREBAL VISUAL IMPAIRMET (Cerebralno oštećenje vida) te sredstva u iznosu od 340.275 kuna doznačena od Hrvatskog zavoda za zapošljavanje za zapošljavanje pripravnika u okviru mjere aktivne politike zapošljavanja „Potpore za zapošljavanje za stjecanje prvog radnog iskustva/pripravništvo“ sukladno Odluci resornog ministarstva.

Bilješka 2.

**Pozicija AOP 069 - Prijenosi između proračunskih korisnika istog proračuna –** uključuje tekuće i kapitalne prijenose proračunskih korisnika državnog proračuna, a odnose se na sredstva doznačena od Ministarstva znanosti i obrazovanje u iznosu od 45.000 kuna za sufinanciranje troškova prilagodbe, izrade i tiska na brajici udžbenika matematike sa zbirkom zadataka, sredstva doznačena u iznosu od 24.000 kuna za financiranje nabave informatičke opreme u okviru Cjelovite kurikularne reforme temeljem Odluke Ministarstva znanosti i obrazovanja, te prijenos sredstva od resornog ministarstva za financiranje rashladne opreme i tekući prijenosi za financiranje održavanja informatičkog sustava. Indeks prikazuje smanjenje u odnosu na prethodnu godinu zbog kapitalnog prijenosa od resornog ministarstva za financiranje radova na uređenju prostorija Odjela odraslih osoba i vanjskom uređenju okoliša.

Bilješka 3.

Pozicija **AOP 125 – Prihodi od prodaje proizvoda i robe te pruženih usluga** – indeks pokazuje povećanje prihoda u odnosu na prethodnu godinu a razlog tome je izlazak iz sustava PDV-a početkom 2018. godine temeljem Rješenja Porezne uprave.

Bilješka 4.

Pozicija **AOP 127 – Donacije od pravnih i fizičkih osoba izvan općeg proračuna –** indeks pokazuje smanjenje u odnosu na prethodnu godinu iz razloga što su u 2017. godini donirana sredstva za uređenje i opremanje kabineta senzorne integracije humanitarnom akcijom „Pokaži ljubav gledaj srcem“ u iznosu od 412.000 kuna. U 2018. godini od većih donacija Centru su donirana sredstva od Međunarodnog kluba žena u iznosu od 81.832,84 kune za unaprjeđenje rada Centra te ostale tekuće i kapitalne donacije fizičkih i pravnih osoba.

*Bilješka 5.*

Pozicija **AOP 149 – Rashodi za zaposlene** – Indeks pokazuje povećanje u odnosu na prethodnu godinu zbog povećanja koeficijenata stručnim radnicima.

*Bilješka 6.*

Pozicija **AOP 162 – Službena putovanja** – Indeks pokazuje smanjenje u odnosu na prethodnu godinu zbog isplate razlike dnevnica od 150,00 kuna na iznos od 170,00 kuna za 115 radnika za razdoblje od 01.01.2014. godine do 08.03.2017. godine u iznosu od 100.422,00 kuna.

Bilješka 7.

Pozicija **AOP 164 – Stručno usavršavanje zaposlenika** – Indeks pokazuje povećanje u odnosu na prethodnu godinu zbog povećanih edukacija i seminara stručnih radnika Centra.

*Bilješka 8.*

Pozicija **AOP 176 – Usluge tekućeg i investicijskog održavanja** – indeks pokazuje povećanje troškova u odnosu na prethodnu godinu zbog sanacije sanitarne prostorije na Odjelu odgoja i psihosocijalne rehabilitacije mladih osoba u iznosu od 76.666 kuna.

*Bilješka 9.*

Pozicija **AOP 177 – Usluge promidžbe i informiranja –** indeks prikazuje povećanje zbog troškova objave natječaja za radno mjesto ravnatelja Centra i natječaje prema zaprimljenim suglasnostima resornog ministarstva za radna mjesta prema novom Pravilniku o sistematizaciji radnih mjesta.

*Bilješka 10.*

Pozicija **AOP 181 – Intelektualne i osobne usluge –** indeks pokazuje povećanje zbog troškova usluge izrade projektne prijave za Projekt „SunCe – socijalne usluge našeg Centra“ za Poziv širenje mreže socijalnih usluga u zajednici – FAZA 1 u iznosu od 13.500,00 kuna te odvjetničkih troškova za rješavanje imovinsko pravnih pitanja u iznosu od 12.500 kuna.

*Bilješka 11.*

Pozicija **AOP 187 – Premije osiguranja –** indeks pokazuje povećanje troškova zbog povećanja voznog parka odnosno osiguranja novih vozila u Centru.

*Bilješka 12.*

*Pozicija* **AOP 341 – Rashodi za nabavu nefinancijske imovine –** Indeks pokazuje smanjenje u odnosu na prethodnu godinu najvećim dijelom zbog radova na uređenju prostorija na Odjelu odraslih osoba i uređenju okoliša.

*Bilješka 13.*

*Pozicija* **AOP 407, 633 – Višak prihoda – preneseni –** prikazuje višak prihoda preneseni iz prethodnog razdoblja umanjen za iznos od 500,00 kuna koji je prema uputi s 01.01.2018. godine trebalo prebaciti na obvezu za povrat u državni proračun.

**BILJEŠKE UZ OBRAZAC OBVEZE 2018-12**

*Bilješka 1.*

*Pozicija* **AOP 036 - Stanje obveza na kraju izvještajnog** **razdoblja -** iznosi 1.721.128 kn, od kojeg su dospjele obveze za materijalne rashode u iznosu od 100 kuna, a nedospjele obveze u iznosu od 1.721.028 a odnose se na plaću za prosinac 2018. godine, materijalne rashode i ostale tekuće obveze.

**BILJEŠKE UZ OBRAZAC BILANCA 2018-12**

*Bilješka 1.*

Pozicija **AOP 002 – Nefinancijska imovina** – indeks pokazuje smanjenje u odnosu na prethodnu godinu zbog isknjiženja zemljišta, građevinskog objekta i opreme u Nazorovoj 53 u Zagrebu temeljem Sporazuma o prijenosu upravljanja nekretninama broj: 525-03/2018 potpisanog između resornog Ministarstva i Ministarstva državne imovine koje je preuzelo nekretninu. Centar je predmetnu nekretninu ispisao iz poslovnih knjiga s danom 30. rujna 2018. godine.

*Bilješka 2.*

Pozicija **AOP 024 – Prijevozna sredstva** – indeks pokazuje povećanje zbog obnove voznog parka Centra s dva nova osobna vozila za Odjel integracije i novim kombi vozilom za prijevoz korisnika.

*Bilješka 3.*

*Pozicija* **AOP 064 - Novac u banci i blagajni -** Sastoji se od sredstava različitih izvora:

**IF 11** =680,85 kuna koja će biti uplaćena u državni proračun do 31. siječnja 2018. godine; **IF 31** = 425.213,90 kuna odnose se na sredstva od zakupa sportske dvorane koja Centar koristi za unapređenje vlastite djelatnosti ili za podmirenje troškova redovne djelatnosti za koje su nedovoljna sredstva u financijskom planu; **IF 43 =** 1.304,11 kuna koja će prema naputku nadležnog Ministarstva biti uplaćena u državni proračun do 31. siječnja 2018. godine; **IF 52 =** 346.927,00 kuna odnose se na sredstva doznačena u svezi provedbe mjere aktivne politike zapošljavanja „Potpore za zapošljavanje za stjecanje prvog radnog iskustva/pripravništvo“ u iznosu od 340.274,88 kuna, sredstva u iznosu od 4.128,25 kuna za podmirenje troškova potrošnog materijala za izradu udžbenika, te 2.523,87 kuna za financiranje rada ŽSV-a ; **IF 53** = 23.083,20 kuna odnose se na sredstva doznačena u sklopu projekta CEREBAL VISUAL IMPAIRMET; **IF 61** = 2.505,13 kuna odnose se na donirana sredstva koje donatori namjenski ili nenamjenski doniraju Centru radi unapređenja redovne djelatnosti.

*Bilješka 4.*

Pozicije **AOP 161 – Kontinuirani rashodi budućih razdoblja** – prikazuju plaću za 12/2018., te trinaeste rashode koji nisu predviđeni financijskim planom u jednoj proračunskoj godini.

*Bilješka 5.*

Pozicija **AOP 232 – Višak prihoda poslovanja –** prikazuje prihod poslovanja koji se odnosi na vlastiti prihod (prihod od zakupa sportske dvorane), tekuće pomoći, prihod od donacija, a koji će Odlukom o raspodjeli rezultata pokriti manjak prihoda od nefinancijske imovine **(AOP 236)** nabavljene iz tog viška prihoda, te višak prihoda koji do 31.01.2018. godine moramo vratiti u državni proračun.

**BILJEŠKE UZ OBRAZAC P-VRIO**

*Bilješka 1.*

Pozicija **AOP 018 – Promjene u obujmu imovine**  – Smanjenje vrijednosti dugotrajne imovine odnosi se na rashodovanje i uništenje imovine prema provedenoj inventuri u 2017. godini, rashodovanje opreme u tekućoj godini, isknjiženje zemljišta, građevinskog objekta i opreme u Nazorovoj 53 u Zagrebu temeljem Sporazuma o prijenosu nekretnine na upravljanje Ministarstvu državne imovine, te otpis zastarjelih i nenaplativih potraživanja od participacija korisnika. Povećanje vrijednosti se odnosi na uknjiženje viška dugotrajne imovine i sitnog inventara prema provedenoj inventuri u 2018. godini, te uknjiženje novih vozila nabavljenih od strane resornog Ministarstva.

**Za TABLICE uz obvezne Bilješke nemamo podatke.**

Od sudskih sporova jedini u tijeku je radni spor koji se vodi pred Općinskim radnim sudom u Zagrebu. Tužitelj djelatnik Centra, a tuženik Centar. Predmet spora je utvrđenje radnih obveza odnosno tjednih zaduženja. Na tužbu Centar je podnio odgovor na tužbu.

U Zagrebu, 31.01.2019.

Voditeljica računovodstva Ravnateljica Centra

Petra Mlinarić Ivana Rotim, prof.def.

.